อยากทราบว่ามีโอกาสท้องหรือป่าวค่ะ
สวัสดีค่ะ หากเพิ่งเริ่มทานยาคุมกำเนิดเป็นแผงแรก และไม่ได้ทานภายใน 1-5 วันนับตั้งแต่มีประจำเดือนมา ยาคุมก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากทานไปเพียง 3 วัน แล้วมีเพศสัมพันธ์ ก็จะมีโอกาสตั้งครรภ์ได้แต่หากได้เริ่มทานยาคุมกำเนิดแผงแรกภายในไม่เกิน 5 วัน นับจากวันแรกที่มีประจำเดือนมา หรือหากได้ทานเป็นแผงที่ 2 ต่อเนื่องมาจากแผงแรกแล้ว ยาคุมกำเนิดก็จะออกฤทธิ์ในการป้องกันการตั้งครรภ์ได้ตั้งแต่เม็ดแรกที่ทานอย่างไรก็ตาม ยาคุมกำเนิด ไม่สามารถป้องกันการตั้งครรภ์ได้ 100% ดังนั้น หากทานยาคุมครบ 21 เม็ดแล้ว และเว้นระยะครบ 7 วันแล้ว แต่ประจำเดือนไม่มา ก็ควรตรวจหาการตั้งครรภ์ดูด้วยค่ะ